എൻ. സി. ഇ. ആർ. ടി പ്രസിദ്ധീകരിക്കുന്ന പാഠപുസ്തകങ്ങൾ കേരളം ഉൾപ്പെടെയുള്ള സംസ്ഥാനങ്ങളും സി. ബി. എസ്. സിയും ഉപയോഗിച്ചുവരുന്നു. 1 മുതൽ 12ആം ക്ലാസ്സുവരെയുള്ള ചിലവയൊഴിച്ച് മിക്ക പാഠപുസ്തകങ്ങളും എൻ. സി. ഇ. ആർ. ടി തയ്യാറക്കിയിട്ടുണ്ട്. ഇന്ത്യയിലെ ഏതാണ്ട് 19 സ്കൂൾ ബോർഡുകളും 14 സംസ്ഥാനങ്ങളും ഈ പുസ്തകങ്ങൾ ഉപയോഗിക്കുകയോ അവയെ മാതൃകയാക്കുകയോ ചെയ്യുന്നുണ്ട്. ഇ-പാഠശാല വെബ്‌സൈറ്റുവഴി ഓൺലൈൻ പാഠപുസ്തകങ്ങൾ ഡൗൺലോഡ് ചെയ്തുവരുന്നുണ്ട്. ഏതൊരാൾക്കും സൗജന്യമായി ഇവ ഡൗൺലോഡ് ചെയ്തുപയോഗിക്കാവുന്നതാണ്. എൻ. സി. ഇ. ആർ. ടി പ്രസിദ്ധീകരിക്കുന്ന പാഠപുസ്തകങ്ങൾ ലഭ്യമാക്കാൻ അതിനായി കൗൺസിലിനു ഒരു അപേക്ഷ സമർപ്പിക്കേണ്ടതാണ്. ഈ പുസ്തകങ്ങളുടെ ഉള്ളടക്കം പ്രെസ്സിൽ അച്ചടിക്കാൻ എൻ. സി. ഇ. ആർ. ടി ക്ക് നാമമാത്രമായ റോയൽറ്റി മാത്രം നൽകിയാൽ മതിയാവും.

എൻ. സി. ഇ. ആർ. ടി പ്രസിദ്ധീകരിക്കുന്ന പാഠപുസ്തകങ്ങൾ മനോഹരമായ ബഹുവർണ്ണങ്ങളിലാണ് അച്ചടിക്കുന്നത്. ഇന്ത്യയിൽ ലഭ്യമായതിൽ ഏറ്റവും വിലക്കുറവോടെയാണിത് ലഭിക്കുക. ഏഴാം ക്ലാസുവരെയുള്ള പാഠപുസ്തകങ്ങൾക്കു വെറും 50 രൂപ മാത്രമാണ് വിലയിട്ടിരിക്കുന്നത്. (മുമ്പിത് 30 രൂപ മാത്രവും). സ്വകാര്യ പ്രസാധകർ അച്ചടിക്കുന്ന പാഠപുസ്തകങ്ങൾക്ക് എൻ. സി. ഇ. ആർ. ടി പ്രസിദ്ധീകരിക്കുന്ന ഗുണനിലവാരമുള്ള പാഠപുസ്തകങ്ങളേക്കാൾ അനേകമടങ്ങു വിലയുണ്ട്. ഇന്ത്യൻ സർക്കാറിന്റെ 2017 നയമനുസരിച്ച് 2018 മുതൽ കേന്ദ്രപാഠപുസ്തകങ്ങൾ അച്ചടിക്കാൻ എൻ. സി. ഇ. ആർ. ടിക്കു മാത്രമേ അനുമതിയുണ്ടാവൂ. സി. ബി. എസ്. സിക്കു പരീക്ഷകൾ നടത്താനുള്ള അധികാരമേ ഉണ്ടായിരിക്കൂ

പാഠപുസ്തകങ്ങൾ
ചരിത്രം
ചിഹ്നം
പ്രവർത്തനങ്ങൾ